钦定古今图书集成/明伦汇编/闺媛典/第094卷 > 黄日芳妻李氏陈氏
## 钦定古今图书集成/明伦汇编/闺媛典/第094卷 > 黄日芳妻李氏陈氏

按《明外史列女传》：“李氏、陈氏，霍丘人，知县黄日芳妻。
崇祯八年，日芳赍计簿入郡，流贼突至，围城。二人相
谓曰：‘主君未还，城必不守。我二人独有一死谢主君
耳’。密缝内外衣，甚固。城陷，南望再拜，携赴藏天涧死。
越三日，日芳乃号泣涧侧，两尸应声浮出，颜色如生。”